Palántamese

Ősbemutató - Matiné Bábszínház - Erdei vadlesen
2024-06-15 10:00 - 12:00 (Europe/Budapest) | Matiné Bábszínház, Damjanich u. 2., Budapest, Budapest, 1071, Hungary
Gyere velünk, kísérjük el a vadászt egy igazi vadlesre!
Ha elcsendesedsz, és jól figyelsz, te is sok mindent megtudhatsz az erdei állatok életéről, és feltárulnak előtted a tavaszi erdő titkai. A hangulatos, zenés darab a természet szeretetére, megfigyelésére buzdít, és közel hozza az erdő lakóit. Találkozhatunk a róka apukával, az éhes farkassal, a sassal, a megfontolt csigával, almakedvelő sünivel, mezei nyuszival, pókkal és a rigókkal is.
Figyeld meg őket te is!

Matiné Bábszínház - Panni nem fél többé
2024-09-21 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Panni este nem tud elaludni, fél… Bár édesanyja bejön hozzá, és megnyugtatja, de amint kiemgy, Pannin ismét erőt vesz a félelem.
Valóban van mitől félnie? Igazat mond-e a kígyó és a bagoly, akik Pannit ijesztgetik? Milyen segítslget kap, hogy végül győzni tud velük szemben? Te is megtudod, ha megnézed izgalmas bábelőadásunkat.
Belépődíj:
gyerekeknek 1.000 Ft
kísérő felnőtteknek 500 Ft.

Matiné Bábszínház - A rút kiskacsa
2024-10-19 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Kacsa mama családot alapított, új kiskacsákat költ ki. Már mindegyik fióka kikelt, de egy még hátra van. Miért nem akar kikelni? Vajon egészséges kiskacsa lesz belőle? Amikor végre kikel, a baromfiudvar népe kétkedve fogadja a megkésett jövevényt. Csúnyának és esetlennek látják, és nem fogadják be maguk közé. A kiskacsa elmenekül, és magányosan bolyong az erdőben. Vajon jóra fordul-e a kiskacsa sorsa? Talál-e barátokra? Lesz-e, aki befogadja őt? Megtudjuk a bábdarabból.

Matiné Bábszínház - A barátság ára
2024-11-16 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Fruzsi osztályába a tanév elején került be Fatima, a külföldi kislány. Fruzsi segített neki megtanulni magyarul, és abban is, hogy befogadja őt az osztály. Fatima most váratlanul mégis azt mondja, hogy már nem akar a barátja lenni…
Fruzsi csalódott és mérges.
Kiről mesél neki az anyukája, akinek a története miatt mégis úgy dönt, hogy megbocsát Fatimának? Sikerül vajon a kibékülés?

MATINÉ BÁBSZÍNHÁZ - PANOV APÓ KARÁCSONYA
2024-11-30 15:00 - 16:30 | Farmos, Művelődési Ház, Zrínyi utca 2., Farmos, 2765, Magyarország
A város szélén, egy kis házikóban lakik Panov apó, a cipész. Bibliaolvasás közben egyszer csak Jézus hangját hallja, aki megígéri, hogy eljön hozzá. Panov apó megörül ennek, s egész nap Jézust várja. Dolgozgat, de minduntalan az ablakhoz megy, hogy lássa, jön-e már a várva várt vendég. Az ablakon kipillantva mindig észrevesz valakit az utcán, akiknek segítségre van szüksége. És ő segít is – hol egy forró teával, hol egy cipővel, vagy épp némi étellel. Vajon elmulasztotta-e közben a várva várt vendég érkezését? Jézus maga ad választ neki erre a kérdésre. Ez a karácsonyi bábfilm egy Lev Tolsztoj nevű író története alapján készült.

Matiné Bábszínház - Téli kirándulás
2024-12-08 16:00 - 18:00 | Cinkotai Kultúrház, Vidámvásár u. 72., Budapest, 1164
Karácsony táján nagyapa és az unokák kirándulni mennek a havas hegyekbe. Az együtt töltött idő sok izgalmas beszélgetésre és történetre ad lehetőséget, így nem csak a természetről tanulnak sokat, de az egymás felé való türelemről, és a tájékozódás módjáról is – mert nem mindegy, hogy megtaláljuk-e a hazavezető helyes ösvényt. Ezt mutatja be nagypapa a kis Taga mesebeli történetén keresztül, és végül megelevenedik előttünk a Karácsony bibliai igaz története is.

Matiné Bábszínház - Téli kirándulás
2024-12-21 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary

Matiné Bábszínház - Piroska és a farkas
2025-01-18 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Klasszikus mesék másként: a klasszikus mese szórakoztató feldolgozása.
Akárcsak az eredeti történetben Piroska útnak indul az erdőn át, hogy elemózsiát vigyen a Nagymamának. Útközben találkozik a farkassal, aki kiszedi belőle hova megy, és mit kell mondani, hogy a Nagymama ajtót nyisson. Innentől azonban más fordulatot vesz a mese. A bábdarab modern, „intelligens” farkasa humoros és egyszerre nevetséges a maga beképzeltségével, buta hiszékenységével. Nagymama ügyesen védi magát, Piroska pedig összejátszik a vadásszal. Így vidámsággal végződik ez az ízig-vérig vadászkaland.

MATINÉ BÁBSZÍNHÁZ - NE FALF FEL FÁNI!
2025-02-15 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Anya éppen mézes sütit sütött, ám mire visszajött a szobába, a sütinek hűlt helye lett. Vajon valóban a cica a hibás a dologban, ahogy a kedves, segítőkész, ám torkosságra hajlamos Fáni mondja, vagy lehet. hogy ő volt az, aki valahogy újra és újra belenyúlt a tálba, és végül felfalta az összes sütit?
Az igazság kiderül a bábdarab végén, ahogyan az is, miért lesz képes Fáni megváltozni egy igazán régi történet hallatán…
Erre a Matinéra felveheted a kedvenc jelmezedet. Ha szeretnéd. Jelmezben vagy anélkül várunk szeretettel!

MATINÉ BÁBSZÍNHÁZ - A SZERETETRE VÁGYÓ SÜNI
2025-03-22 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
A főszerepben sün Benő, aki modortalanul bánik társaival, bár ők szeretettel és barátsággal közelítenek felé. Pedig ez a picike sün szíve legmélyén valójában szeretetre vágyik, és arra, hogy valaki végre megsimogassa. Egyszer csak az erdőben jár egy vidám, kedves kislány, aki szívesen összebarátkozna a kis sünivel. A süni is próbál kedves lenni, de valahogy a végén nem sikerül neki. Vagy mégis?

MATINÉ BÁBSZÍNHÁZ - MINDEN JÓ, HA A VÉGE JÓ
2025-03-29 10:00 - 12:00 | Farmosi Könyvtár, Zrínyi Miklós utca 2-4., Farmos, 2765
Itt a húsvéti szünet, és az unokák megérkeznek a Nagyihoz húsvétra, de szomorúak, mert indulás előtt a szüleik összevesztek egymással. Ez nagy aggodalmat okoz a gyerekeknek.
Nagymama azt ajánlja, hogy Istentől kérjenek segítséget ebben a helyzetben. Amíg a gyerekek a házban imádkoznak a szülőkért, addig mi bepillanthatunk a baromfiudvar életébe.
A szingli Kacsa, aki menekülne a szürke hétköznapok feladataitól, elvágyódik a baromfiudvarból. Kalandra éhesen nem hallgat az intő szóra…
Burkus kutya azonban most is komolyan veszi védelmező feladatát, és ezt nagy bátorsággal teszi. Vajon időben érkezik Kacsa Klotild megmentésére?
És vajon kibékülnek-e a gyerekek szülei?
Annyit elárulhatunk, hogy nem véletlenül lett a bábdarab címe: „Minden jó, ha vége jó”. És Nagymama azt is elmeséli majd, hogyan kapcsolódik ez a Húsvét történetéhez.

MATINÉ BÁBSZÍNHÁZ - MINDEN JÓ, HA A VÉGE JÓ - CINKOTA
2025-04-05 10:00 - 12:00 | Cinkotai Kultúrház, Vidámvásár u. 72., Budapest, 1164
Itt a húsvéti szünet, és az unokák megérkeznek a Nagyihoz húsvétra, de szomorúak, mert indulás előtt a szüleik összevesztek egymással. Ez nagy aggodalmat okoz a gyerekeknek.
Nagymama azt ajánlja, hogy Istentől kérjenek segítséget ebben a helyzetben. Amíg a gyerekek a házban imádkoznak a szülőkért, addig mi bepillanthatunk a baromfiudvar életébe.
A szingli Kacsa, aki menekülne a szürke hétköznapok feladataitól, elvágyódik a baromfiudvarból. Kalandra éhesen nem hallgat az intő szóra…
Burkus kutya azonban most is komolyan veszi védelmező feladatát, és ezt nagy bátorsággal teszi. Vajon időben érkezik Kacsa Klotild megmentésére?
És vajon kibékülnek-e a gyerekek szülei?
Annyit elárulhatunk, hogy nem véletlenül lett a bábdarab címe: “Minden jó, ha vége jó”. És Nagymama azt is elmeséli majd, hogyan kapcsolódik ez a Húsvét történetéhez.

MATINÉ BÁBSZÍNHÁZ - MINDEN JÓ, HA A VÉGE JÓ
2025-04-12 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Itt a húsvéti szünet, az unokák megérkeznek a Nagyihoz, de szomorúak, mert szüleik nemrég összevesztek egymással. Nagymamam azt ajánlja, hogy Istentől kérjenek segítséget. Amíg a gyerekek imádkoznak, addig a baromfiudvarban Kacsa Klotild kalandra éhesen elvágyódik otthonról, nem hallgat az intő szóra…
Burkus kutya azonban bátran védelmezi őt – de vajon időben érkezik?
És vajon kibékülnek a gyerekek szülei?
Nagymama azt is elmeséli, hogyan kapcsolódik ez a Húsvét történetéhez.

MATINÉ BÁBSZÍNHÁZ - HERNYÓCSKA REGGELIJE - A NAGY FA TÖVÉBEN
2025-05-17 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Hernyócska reggelije
Lesd meg velünk, mit csinálnak az erdő lakói reggel! Megismerheted hernyócska, sünike és a madarak életét az erdőben, és megtudhatod, miért kell óvatosan gyűjtögetni az erdő kincseit.
Zenés bábdarabunkat elsősorban az óvodás korosztálynak ajánljuk.

A nagy fa tövében
A játékos, zenés darabban a kis sün felháborodva érkezik a nagy fa tövéhez. A csiga megrágta minden összegyűjtött finomságát, sőt még a maradékot is megmászta a nyálkás talpával. Peres ügyükben az erdei nagy fa örökös bírája, a sas tesz bölcs ítéletet. Közben azt is megtudjuk, hogy melyik állat hogyan él, mivel táplálkozik, és főleg, hogyan tudjuk elfogadni és segíteni egymást különbözőségeinkkel együtt.

MATINÉ BÁBSZÍNHÁZ - ERDEI VADLESEN
2025-05-31 10:00 - 12:00 | Farmosi Könyvtár, Zrínyi Miklós utca 2-4., Farmos, 2765

Matiné Bábszínház - Jancsi és Juliska
2025-06-14 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Bábdarabunk a jól ismert mese feldolgozása – egészen új módon!
Egy szerető, egymásért imádkozó családot ismerünk meg. A gyerekek egy nap eltévednek az erdőben, és eljutnak a mézeskalács házikóhoz…
De innentől már más fordulatot vesznek az események, mint az erediben.
Meglátjuk, hogy a nehéz időkben sem szabad kétségbeesni, nem szabad feladni a reményt, és megtudjuk, ki az, Aki minden nehézségben velünk van.

Matiné Bábszínház - A szeretetre vágyó süni és a váratlan vendég
2025-09-20 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Ebben a bábdarabban Sün Benő, a morcos kis süni megtanul igazán szeretni, és befogadja az erdőbe az újonnan érkezett, árva Sün Bogit.
A bábdarab egy vidám szülinappal zárul, amikor a sünikék tortát kapnak barátjuktól, a kislánytól.

Matiné Bábszínház - A kiszúrt labda
2025-09-27 10:00 - 12:00 | Farmosi Könyvtár, Zrínyi Miklós utca 2-4., Farmos, 2765
Jaj! Kilyukadt a foci-labdám ⚽️! Már soha nem lesz ilyen drága labdám, az apukámtól kaptam a születésnapomra! 😡
🤔Ki ez a fiú, aki ennyire mérges?
🤔Mi történt a labdájával?
🤔És vajon a történet végén is ilyen mérges lesz még?
Megtudhatod, ha eljösz, és megnézed a bábdarabot. 😊

MATINÉ BÁBSZÍNHÁZ - KARÁCSONYI KINCSKERESŐK
2025-12-20 10:00 - 12:00 | Matiné Bábszínház, Damjanich u. 2., Budapest, Budapest, 1071, Hungary
Marci és Gergő a téli szünetben különös kincskereső túrára indulnak. Egy sötét barlang mélyén vár rájuk rengeteg „kincs”, egy igazi kincsesláda, és egy különleges könyv, amely átformálja az egész kaland értelmét. Otthon kiderül, hogy Nagyi jól ismeri ezt a könyvet, és mesél nekik azokról a régi kincskeresőkről, akik az első karácsony idején éltek.
A Matiné Bábszínház új bábelőadása izgalmas, játékos, mégis szívhez szóló történet, amely megmutatja, mi az a kincs, amit érdemes ma is keresni. A program után kézműves foglalkozással várjuk a gyerekeket.
Szeretettel hívjuk és várjuk a családokat egy meghitt, ünnepi délelőttre!
